
NÁVRH

	UZNESENIE VLÁDY SLOVENSKEJ REPUBLIKY

	č. ...
z ...

	k návrhu Zvýšenie základného imania v spoločnosti Všeobecná zdravotná poisťovňa, a. s., v ktorej je vykonávateľom práv jediného akcionára Ministerstvo zdravotníctva Slovenskej republiky

Číslo materiálu: 
Predkladateľ:           minister zdravotníctva




Vláda

A. 	schvaľuje  

A.1. 	materiál „Zvýšenie základného imania v spoločnosti Všeobecná zdravotná poisťovňa, a.s., v ktorej je vykonávateľom práv jediného akcionára Ministerstvo zdravotníctva Slovenskej republiky“;
	

B. 	súhlasí

B.1. 	s vyčlenením štátnych  finančných aktív do výšky 160 miliónov eur v správe Ministerstva financií Slovenskej republiky ako peňažný vklad štátu na zvýšenie základného imania spoločnosti Všeobecná zdravotná poisťovňa, a.s., v ktorej je vykonávateľom práv jediného akcionára Ministerstvo zdravotníctva Slovenskej republiky v zmysle materiálu podľa bodu A.1.;

B.2.	 so zvýšením výdavkov kapitoly Ministerstvo zdravotníctva Slovenskej republiky na poistné za poistencov štátu vo výške 100 miliónov eur z kapitoly Všeobecná pokladničná správa v zmysle schváleného materiálu;


C. 	ukladá

podpredsedovi vlády a ministrovi financií 
ministrovi zdravotníctva

C.1.	uzatvoriť dodatok k memorandu medzi Ministerstvom financií Slovenskej republiky a Ministerstvom zdravotníctva Slovenskej republiky o vzájomnej spolupráci, ktorého súčasťou budú podmienky pre uvoľnenie časti štátnych finančných aktív do výšky 40 miliónov eur vyčlenených podľa bodu B.1;

do 29. marca 2022

podpredsedovi vlády a ministrovi financií 

C.2.	uvoľniť zo štátnych finančných aktív finančné prostriedky vo výške 120 miliónov eur v prospech kapitoly Ministerstva zdravotníctva Slovenskej republiky ako peňažný vklad štátu na zvýšenie základného imania Všeobecnej zdravotnej poisťovni, a.s., v ktorej je vykonávateľom práv jediného akcionára Ministerstvo zdravotníctva Slovenskej republiky;
do 2 pracovných dní po doručení žiadosti Ministerstva zdravotníctva SR a po splnení úlohy v zmysle bodu C.5.

C.3.	uvoľniť zo štátnych finančných aktív finančné prostriedky do výšky 40 miliónov eur v prospech kapitoly Ministerstva zdravotníctva Slovenskej republiky ako peňažný vklad štátu na zvýšenie základného imania Všeobecnej zdravotnej poisťovni, a.s., v ktorej je vykonávateľom práv jediného akcionára Ministerstvo zdravotníctva Slovenskej republiky;

do 5 pracovných dní po doručení žiadosti Ministerstva zdravotníctva SR a po splnení opatrení uvedených v dodatku memoranda podľa bodu C.1.

[bookmark: _GoBack]C.4.	realizovať rozpočtové opatrenie Ministerstva financií Slovenskej republiky, ktorým sa zvýšia výdavky kapitoly Ministerstvo zdravotníctva Slovenskej republiky na poistné za poistencov štátu vo výške 100 miliónov eur z kapitoly Všeobecná pokladničná správa v zmysle schváleného materiálu;
do 2 pracovných dní po doručení žiadosti Ministerstva zdravotníctva SR o rozpočtové opatrenie 



	ministrovi zdravotníctva 

C.5.	vykonať a zabezpečiť všetky opatrenia, ktorých výsledkom bude uzatvorenie zmlúv o poskytovaní a úhrade zdravotnej starostlivostí z medzi Všeobecnou zdravotnou poisťovňou, a.s. a poskytovateľmi ústavnej zdravotnej starostlivosti v zriaďovateľskej a akcionárskej pôsobnosti Ministerstva zdravotníctva Slovenskej republiky;

do 29. marca 2022

C.6.	vykonávajúc pôsobnosť valného zhromaždenia v spoločnosti Všeobecná zdravotná poisťovňa, a.s. prijať rozhodnutie jediného akcionára v spoločnosti Všeobecná zdravotná poisťovňa, a.s., ktorým zvýši základné imanie spoločnosti Všeobecná zdravotná poisťovňa, a.s. peňažným vkladom vo výške 120 miliónov eur v zmysle  materiálu podľa bodu A.1;

	bezodkladne po pripísaní finančných prostriedkov v zmysle bodu C.2. na účet Ministerstva zdravotníctva Slovenskej republiky


C.7.	vykonávajúc pôsobnosť valného zhromaždenia v spoločnosti Všeobecná zdravotná poisťovňa, a.s. prijať rozhodnutie jediného akcionára v spoločnosti Všeobecná zdravotná poisťovňa, a.s., ktorým zvýši základné imanie spoločnosti Všeobecná zdravotná poisťovňa, a.s. peňažným vkladom do výšky 40 miliónov eur v zmysle  materiálu podľa bodu A.1;

	bezodkladne po pripísaní finančných prostriedkov v zmysle bodu C.3. na účet Ministerstva zdravotníctva Slovenskej republiky

